《瑞云浓》
清代·赵芬

红丝片玉，螺香犹沁腴紫。素袖频番井华洗。樱桃雨润，记伴著、瑶宫仙史。

梦影镇匆匆，化飞云逝水。

十样新图，谁拓出、初三月子。细字银钩认题识。优昙花谢，想膜拜、猊床禅偈。

墨晕流芬，小颦似此。

作者简介：赵芬，字仪姞，一字子逸，号次鸿，晚号善约老人，上海人。户部侍郎赵秉冲女，批验大使乌程汪延泽继室，日桢母。工诗词，有《滤月轩集》。